RESOLUCIÓN do 1 de setembro de 2020, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 3 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/09/2020

No
Diario Oficial de Galicia
nº 14 do pasado 22 de xaneiro publicouse a Resolución do 3 de xaneiro de 2020, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A).
A concesión destas subvencións será atendida con cargo á aplicación orzamentaria 04.40.441A.780.1, dos orzamentos xerais da Comunidade Autónoma de Galicia para o ano 2020, ata un importe máximo de 700.000 €. Segundo o disposto na Resolución da Secretaría Xeral para o Deporte do 25 de xuño de 2020, modifícase o crédito disposto na Resolución do 3 de xaneiro pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A), que queda establecido en 602.837,90 €.
No artigo 3.2 da convocatoria establecíase un prazo dun mes para a presentación de solicitudes.
Unha vez rematado o prazo de presentación de solicitudes, na data do 15 de xuño publícase a Resolución do 5 de xuño de 2020 (DOG número 116), da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas á emenda, as solicitudes en motivo de inadmisión e as admitidas, presentadas ao abeiro da Resolución do 3 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020, e establécese un prazo de dez (10) días hábiles para formular reclamacións, emendar erros e a falta de documentación.
Unha vez pechado o prazo de reclamacións, emenda de erros e falta de documentación, o órgano instrutor remite aqueles expedientes administrativos que cumpren todos os requisitos e reúnen toda a documentación necesaria á comisión encargada da súa valoración. Na data do 16.7.2020 tivo lugar a Comisión de Valoración que emite o seu informe cunha relación das solicitudes presentadas ordenadas por orde de prelación de maior a menor puntuación en aplicación dos criterios de baremación establecidos na base 13ª.
Con data do 30 de xullo publícase no
Diario Oficial de Galicia
(DOG nº 152) a Resolución do 22 de xullo de 2020, da Secretaría Xeral para o Deporte, pola que se publica a relación das solicitudes desestimadas e inadmitidas e a baremación provisional das solicitudes admitidas, presentadas ao abeiro da Resolución do 3 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020, e concédese un prazo de 10 días hábiles para que as persoas interesadas poidan formular alegacións.
Acreditadas as actuacións levadas a cabo pola Comisión de Valoración a que se refire as bases 11 e 12 da Resolución do 3 de xaneiro de 2020, da Secretaría Xeral para o Deporte, e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas, tal e como queda documentado na acta redactada con ocasión da sesión de traballo levada a cabo con data do 16 de xullo de 2020, tendo en conta a proposta formulada pola citada comisión e, unha vez examinadas as alegacións presentadas á proposta de resolución provisional e de acordo co establecido na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Outorgar, para a adquisición de equipamentos deportivos, as subvencións que se recollen no anexo I desta resolución, ordenadas polos puntos acadados. No anexo determínase o investimento subvencionable e a axuda concedida.
Os importes das subvencións serán o 80 % do investimento subvencionable; a porcentaxe restante será achegada pola entidade beneficiaria.
Segundo. Desestimar o outorgamento das solicitudes de subvención e declarar inadmitidas as entidades que se recollen no anexo II desta resolución.
Terceiro. Desestimar o outorgamento das solicitudes de subvención polo esgotamento de crédito da convocatoria ás entidades que se recollen no anexo III desta resolución, ordenadas por puntuación.
Cuarto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web https://deporte.xunta.gal
Quinto. As entidades beneficiarias deberán presentar a documentación xustificativa establecida segundo o disposto na base 22ª de xustificación da subvención da Resolución do 3 de xaneiro de 2020, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A), ata o 30 de novembro de 2020.
Sexto. Segundo o disposto na base 21ª sobre o pagamento, poderase realizar o pagamento do 100 % da contía da subvención concedida, en concepto de pagamento anticipado, que se fará efectivo, por solicitude da entidade beneficiaria, segundo o anexo VI, unha vez realizada a notificación da subvención e logo da aceptación expresa desta. Para o caso de que os pagamentos superen os 18.000 euros, e segundo o disposto no artigo 67.4 do Decreto 11/2009, do 11 de xaneiro, a garantía deberá cubrir o 5 % da contía que supere os 18.000 euros.
Sétimo. Esta resolución esgota a vía administrativa e contra ela pode interporse un recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da súa publicación no
Diario Oficial de Galicia
, ou ben un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 1 de setembro de 2020
a) Clubs deportivos, sociedades anónimas deportivas e seccións deportivas:
* Estímase parcialmente.
b) Federacións deportivas galegas:
a) Clubs, sociedades anónimas e seccións deportivas:
b) Federacións deportivas:
a) Clubs, sociedades anónimas e seccións deportivas:
*Desestímase parcialmente por falta de crédito.
b) Federacións deportivas: